Αχαρνές 22/01/2024

Αρ. Πρωτ.:…………

Προς: Διεύθυνση Δ/θμιας Εκπαίδευσης Ανατολικής Αττικής

ΘΕΜΑ: **Πρόσκληση εκδήλωσης ενδιαφέροντος για την πολυήμερη εκπαιδευτική επίσκεψη μαθητών του 1ου ΕΠΑΛ Αχαρνών.**

Ο Δ/ντης του 1ου ΕΠΑΛ Αχαρνών προκηρύσσει σύμφωνα με την Υπουρ. Απόφαση υπ'αριθμ 20883/ΓΔ4/12-2-2020 (ΦΕΚ 456/τ. Β/13-2-2020) Υ.Α. του Υ.ΠΑΙ.Θ, και όλες τις τροποποιήσεις της, για τις εκδρομές μετακινήσεις μαθητών Δημοσίων και Ιδιωτικών σχολείων Δευτεροβάθμιας Εκπ/σης ,την εκδήλωση ενδιαφέροντος από τα Ταξιδιωτικά γραφεία για την μετακίνηση **οδικώς, 3-4 εκπαιδευτικών/τριών** και **34-40 μαθητών/τριών** του σχολείου για τη διοργάνωση της πολυήμερης εκπαιδευτικής επίσκεψης των μαθητών/τριών που συμμετέχουν σε προαιρετικά περιβαλλοντικά προγράμματα του σχολείου μας, στο εξωτερικό και συγκεκριμένα:

**Γενικά χαρακτηριστικά της εκδρομής**

* Η εκπαιδευτική επίσκεψη θα έχει προορισμό την **Νότια Ιταλία.**
* Η εκδρομή πρόκειται να πραγματοποιηθεί στο διάστημα **04 Μαρτίου έως 08 Μαρτίου 2024. Αναχώρηση 04/3 οδικώς και μία (1) διανυκτέρευση στο πλοίο,05-06/3 δύο (2) διανυκτερεύσεις σε ξενοδοχείο της περιοχής Σαλέντο Νότιας Ιταλίας 07/3 μία (1) διανυκτέρευση στο πλοίο και 08/3 επιστροφή οδικώς.**
* **Προβλέπεται** να συμμετάσχουν **34 έως 40 μαθητές** και **3-4 συνοδοί καθηγητές.**

Η εκπαιδευτική επίσκεψη θα πραγματοποιηθεί με τουριστικό λεωφορείο (θα γίνει δεκτή η πιο οικονομική προσφορά) στο διάστημα **04-08** Μαρτίου 2024.

Για τις μετακινήσεις απαιτείται η διάθεση πολυτελούς λεωφορείου που πληροί **όλες τις προδιαγραφές και τα μέτρα ασφαλείας σε οποιαδήποτε χρονική στιγμή.**

Για την παραπάνω υπηρεσία, ζητείται η τελική συνολική τιμή (με ΦΠΑ), αλλά και η επιβάρυνση ανά συμμετέχοντα μαθητή/τρια ξεχωριστά.

Θα συνεκτιμηθεί η προσφορά των γραφείων μέσω κάποιων **δωρεάν** εισιτηρίων για μαθητές με οικονομικές δυσκολίες και **έκπτωση για τα αδέρφια** που συμμετέχουν στην επίσκεψη.

Η προσφορά θα πρέπει να περιέχει και να εξασφαλίζει:

* Ξενοδοχεία τεσσάρων (4) **τουλάχιστον** αστέρων στις περιοχές των διανυκτερεύσεων, συνολικά για **τέσσερις (02)** διανυκτερεύσεις (αν είναι εφικτό στο κέντρο των αντίστοιχων πόλεων).
* Τα δωμάτια του ξενοδοχείου να είναι τρίκλινα ή δίκλινα - χωρίς ράντζα- για τους μαθητές και μονόκλινα ή δίκλινα για τους συνοδούς καθηγητές σε άριστη κατάσταση, κλιματιζόμενα.
* Η διανυκτέρευση στο πλοίο σε καμπίνες.
* Π**ρωινό και βραδινό σε μπουφέ.**
* Πρόβλεψη και παροχή **ιατρικής και φαρμακευτικής υπηρεσίας** ή **παρουσίας γιατρού** αν χρειαστεί κατά την διάρκεια της εκδρομής.
* Μεταφορικό μέσο: Πολυτελή τουριστικό λεωφορείο (με υποχρεωτικές ζώνες ασφαλείας και όλα τα έγγραφα που ορίζει ο νόμος, εν πλήρη ισχύ.)
* Στην τιμή να περιλαμβάνονται όλες οι επισκέψεις- μετακινήσεις του προγράμματος.
* Υπεύθυνη δήλωση από το ταξιδιωτικό γραφείο ότι διαθέτει ειδικό σήμα λειτουργίας, το οποίο βρίσκεται σε ισχύ.

**Ενδεικτικό πρόγραμμα που ακολουθεί:**

**1η ημέρα 04/03/2024: ΑΘΗΝΑ - ΠΑΤΡΑ – ΠΛΟΙΟ - ΠΛΕΥΣΗ ΓΙΑ ΜΠΑΡΙ /ΜΠΡΙΝΤΙΖΙ**

Συγκέντρωση σε προκαθορισμένο σημείο και ώρα και αναχώρηση για το λιμάνι της Πάτρας. Άφιξη, τακτοποίηση εισιτηρίων και καμπινών, επιβίβαση στο πλοίο και πλεύση για ΜΠΑΡΙ/ΜΠΡΙΝΤΙΖΙ. Διανυκτέρευση εν πλω.

**2η ημέρα 05/03/2024: ΜΠΑΡΙ/ΜΠΡΙΝΤΙΖΙ – ΜΑΤΕΡΑ - ΤΑΡΑΝΤΑΣ - GRECIA SALENTINA**

Μετά την άφιξη στο λιμάνι του Μπάρι, επιβιβαζόμαστε στο λεωφορείο και αναχωρούμε για την περίφημη πόλη **Ματέρα** (60.000 κατ.)…

Στη συνέχεια επιβίβαση στο λεωφορείο και αναχώρηση για το **Μεταπόντιο**… Μετά την επίσκεψη, αναχωρούμε για τον **Τάραντα**, τη μοναδική αποικία που ίδρυσαν οι Σπαρτιάτες…

Ελεύθερος χρόνος και ακολουθεί μετάβαση στην ελληνόφωνη περιοχή του Σαλέντο, όπου και θα διανυκτερεύσουμε. Άφιξη και τακτοποίηση στο ξενοδοχείο. Δείπνο. Διανυκτέρευση.

**3η ημέρα 06/03/2024:** **ΟΤΡΑΝΤΟ - ΕΛΛΗΝΟΦΩΝΑ  ΧΩΡΙΑ- ΛΕΤΣΕ- GRECIA SALENTINA**

Προγευματίζουμε και αναχωρούμε για την παραλιακή και μαρτυρική καστρούπολη του **Οτράντο**. Βρίσκεται στο ανατολικότερο μέρος της ιταλικής χερσονήσου και στο πιο κοντινό σημείο με την Ελλάδα (70 χιλ. από Οθωνούς). Η πόλη ιδρύθηκε στην αρχαιότητα από Έλληνες, παίρνοντας το όνομα Υδρούντας… Χρόνος ελεύθερος.

Συνεχίζοντας θα επισκεφθούμε την περιοχή της Γκρετσία Σαλεντίνα. Βρίσκεται στην επαρχία του Σαλέντο, στην περιφέρεια της Απουλίας. Είναι μία από τις δύο περιοχές της νότιας Ιταλίας, στις οποίες υπάρχουν ελληνόφωνα χωριά…

Θα επισκεφθούμε το χωριό **Καλημέρα** όπου βρίσκεται και η αθηναϊκή στήλη, δώρο στην περιοχή από την πόλη των Αθηνών και το χωριό **Στερνατία** …

Στη συνέχεια θα μεταφερθούμε στο κέντρο της πόλης του **Λέτσε**, για να γνωρίσουμε τη λεγόμενη «Φλωρεντία του νότου» και το ιδιαίτερο μπαρόκ  με το οποίο έχει χτιστεί…

Χρόνος ελεύθερος. Επιστροφή στο ξενοδοχείο. Δείπνο. Διανυκτέρευση.

**4η ημέρα 07/03/2024**: **ΑΛΜΠΕΡΟΜΠΕΛΟ  – ΠΟΛΙΝΙΑΝΟ Α ΜΑΡΕ – ΜΠΑΡΙ/ΜΠΡΙΝΤΙΖΙ**

Πρωινό στο ξενοδοχείο, check out και αναχώρηση για την κοιλάδα της Ίτριας (Οδηγήτριας) και την πρωτεύουσα των Τρούλων, το παραμυθένιο **Αλμπερομπέλο**. ‘’Τρούλοι’’ ονομάζονται οι χαρακτηριστικές κωνικές στέγες των σπιτιών…

Χρόνος ελεύθερος.

 Στη συνέχεια θα μεταβούμε στο παραθαλάσσιο και πολύ όμορφο **Πολινιάνο α μάρε**…

Μεταφορά και άφιξη στο λιμάνι του Μπάρι/Μπρίντιζι, επιβίβαση στο πλοίο και τακτοποίηση καμπινών. Διανυκτέρευση εν πλω.

**5η ημέρα 08/03/2024: ΠΑΤΡΑ - ΑΘΗΝΑ**

Άφιξη στο λιμάνι της Πάτρας και επιστροφή οδικώς στην Αθήνα.

Το παραπάνω πρόγραμμα είναι **ενδεικτικό** και θα διαμορφωθεί ανάλογα. Επίσης το σχολείο μας ζητά και τις παρακάτω προϋποθέσεις: Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος, ασθένειας, COVID-19. Ασφάλεια που να καλύπτει όλους τους συμμετέχοντες για

* Αστική επαγγελματική ευθύνη,
* Ασφαλιστική κάλυψη σε περίπτωση ασθένειας ή ατυχήματος

Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (εγγυητική επιστολή με ποσό που θα καθορίσει το σχολείο).

Την αντιμετώπιση της περίπτωσης μη πραγματοποίησης της εκδρομής λόγω ανωτέρας βίας (καιρικές συνθήκες, εκλογές, COVID-19 κ α ).

Με την προσφορά θα κατατεθεί οπωσδήποτε από το ταξιδιωτικό γραφείο:

* επιβεβαίωση κρατήσεων των ξενοδοχείων,
* υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.
* CD ή e-mail με την προσφορά σε ηλεκτρονική μορφή (doc ή pdf), για να είναι εύκολη η ανάρτησή της στο διαδίκτυο.

Οι προσφορές των ενδιαφερομένων να είναι με σαφήνεια διατυπωμένες και να αποσταλούν σε κλειστό φάκελο, στο γραφείο της Διευθύντριας του 1ου ΕΠΑΛ Αχαρνών κα. Βυθοπούλου Ελένης μέχρι την Παρασκευή 26/01/2024 στις 11.30 π.μ. Καμία εκπρόθεσμη προσφορά **δεν** θα γίνει δεκτή. Οι προσφορές θα ανοιχτούν από την αρμόδια επιτροπή την ίδια μέρα και ώρα 12.00 μ.μ.

Η Διευθύντρια

Βυθοπούλου Ελένη